کرمه او سوات کې پېنځه تندلاري وژل شوي دي
د پاکستان په قبائيلي سيمه کرمه ايجنسۍ او دخيبرپښتونخوا په سوات کې پوځ سره دتندلارو نښته اوبمي چاؤدنه کې دمهم تندلاري کمانډر حکيم خان په شمول 5 جنگيالي وژل شوي دي.
د سپينې ماڼۍ په يو بيان کې وئيل شوي دي دپاکستاني هيئت سره دليدنې په مهال صدر اوباما په کال 2011م کې دپاکستان ددورې کولو دارادې څرگندونه کړې ده. دپاکستان دبهرنيو چارو وزير شاه محمود قريشي او ددفاع وزير چوهدري احمدمختار دشورو په ورځ دامريکائي صدر براک اوباما سره ليدنه کړې ده. دغه ليدنه دوړاندې څخه دټاکل شوي پروگرام برخه نۀ وه. دسرچينو وينا ده ددغه ليدنې په مهال صدر اوباما دترهه گرۍ په ضد جگړه کې دپاکستان دکردار ستائينه وکړه او دپاکستان خارجه وزير شاه محمود قريشي وائي دغه ليدنه په ښۀ ماحول کې ترسره شوې ده. له دې وړاندې دامريکا ددفاع وزير رابرټ گيټس او دامريکائي پوځونو مشر ايډمرل مائيک ملن دپاکستان دپوځ سرلښکر جنرال اشفاق پرويز کياني سره ليدنه وکړه. دپاکستاني هيئت له مخې دامريکې ددفاع وزير رابرټ گيټس په دغه ليدنه کې دامريکائي هيلي کاپټرو لخوا دپاکستان دحدودو دننه دډزو په نتيجه کې دپاکستاني پوځيانو په وژنه بخښنه غوښتې ده. دا مهال دامريکائي او پاکستاني چارواکو ترمينځ دستراتيژيکي مذاکراتو دريم پړاؤ دامريکا په پايتخت واشنگټن کې روان دى. ددغو خبرو اترو په لمړۍ ورځ چې پکې دکاري ډلو ترمينځ خبرې وشوې، په دغو مذاکراتو کې دکرکيلې، اطلاعاتو، انفارميشن ټيکنالوجۍ او دانرژۍ په څانگو خبرې شوي دي. دپاکستان دخوراک او کرکيلې وزير نذر محمدگوندل خبريالانو سره دخبرو په مهال وئيلي دي امريکا به پاکستان ته دخوراک او کرکيلې په څانگه کې د36ؤ کروړو ډالرو امداد ورکوي. دغه امداد به دکيري لوگر بل او يو ايس اى ائي ډي دمرستو څخه ورکولى شي. همدغه شان دپاکستان دبجلۍ او اوبو مرکزي وزير راجه پرويز اشرف دنړيوال بانک غړو سره هم ليدلي، په دغه ليدنه کې پاکستان ته دانرژۍ په څانگه کې دعصري ټيکنالوجۍ دورکړې په هکله هم خبرې شوي دي. دخوراک او کرکيلې وزير نذرمحمدگوندل دپاکستاني امونو امريکا ته دبرامد کولو هم پخلى وکړو او وې ويل دراتلونکي کال څخه به پاکستاني امونه په امريکائي مارکيټونو کې ترلاسه کيږي.